**Nemărginiri**

*Erw Magdo*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Imaginează-ți ce minuni ai putea simți,

Multiplicate în fiecare clipă din vid, unde...

Omul vitruvian pe orbite învârtit, răsucit

În toate direcțiile universului, levitând nimicul plin

Și-n totalitatea de trăiri, cadru cu cadru.

Tu, cel ce materializezi gânduri, doar fii!

E tot ce e necesar expansiunii cosmice.

Se aud acorduri, toate curg în cascadă,

Plutim prin neant, cu senzații, pe frecvențe.

Prin coliziuni, sisteme solare își adună

Planete-n jur, prin galaxii și pe alți aștri

Cu viață, viața ca vis e peste tot în infinita proiecție.

Uniri, dezbinări, reuniri, reveniri, stele, comete, meteoriți...

Suveniruri din fiecare fragment creat pentru a fi contemplat.